b'\n_START_ARTICLE_\nPembinasa Jenis 052C\n_START_SECTION_\nProgram\n_START_PARAGRAPH_\nReka bentuk jenis 052C diluluskan pada September 2001. Ketua perekanya dipercayai ialah Zhu Yingfu (\xe6\x9c\xb1\xe8\x8b\xb1\xe5\xaf\x8c). Beliau merupakan pengarah Institut Penyelidikan ke-701 untuk Kumpulan Pembinaan Kapal Industri Berat Akademi China ke-7. Pan Jingfu (\xe6\xbd\x98\xe9\x95\x9c\xe8\x8a\x99), pereka tiga kelas sebelumnya, telah bersara sebelum pelulusannya._NEWLINE_Dua kapal, Lanzhou and Haikou, dibina oleh Limbungan Jiangnan di Shanghai mulai tahun 2002 dan mula berkhidmat pada tahun 2005. Pengeluaran disambung di Limbungan Hudong-Zhonghua, Shanghai pada akhir dekad. Empat lagi dilancarkan pada 2012. Enam kapal lagi telah dipelan selepas Lanzhou dan Haikou. Walau bagaimanapun, badan untuk salah satu kapal yang dipelan telah diubahsuai menjadi jenis terbaru, 052D.'